België

**België** of **Belhië** (Nederlands: *België*, Frans: *Belgique*, Duuts: *Belgien*), officieel ’t *Konienkriek België*, is 'n West-Europees land begrensd deu de Noôrdzeê in ’t noôrdwesten, Nederland in ’t noôrden, Duutsland in ’t oôsten, Luxemburg in ’t zuudoôsten en Frankriek in ’t zujen. 
België ei 11,8 meljoen inweuners (2025) op 'n totael oppervlak van bienae 30,7 duuzend km² waervan bienae 0,2 duuzend km² waeter. 't Land bestaet uut twee 'elften, 't noorden 'eêt Vlaonderen waer Nederlands wor geklapt, 't zuuden 'eêt Wallonië waer Frans (en in 't uuterste oôsten Duuts) wor geklapt. Vlaonderen is kleiner as Wallonië maer ei meer inweuners. 'Oôdstad Brussel leit in 't midden van 't land en vormt as 't Brussels Hewest mie omliggende gemeênten 'n eige rehio.


Be-map-nl.png|Algemeêne kaerte
Landskaart.jpg|Bestierlijke kaerte
Taalgebieden in Belgie.svg|Taelekaerte ¹


¹  groen = Nederlands (Vlaonderen)  blaeuw = Frans (Wallonië)  oranje = Duuts (Duutstaelige Gemeênschap, ok Wallonië)  groen-blaeuw = Nederlands-Frans (Brussels Hewest)

## Heschiedenisse
De oôrsproenkelijke bevolkienge van Belhië bestoeng uut ienkele Keltische stamm'n. Deze wiern in de Romeinse tied binn'n 't hebied tussen de Noôrdzeê, de Rien, de Seine en de Marne ok aneduud as *Belgae*. 't Hebied maekn toen deêl uut van 't Romeinse Riek.

In de middeleêuwen wier 't 'udihe Belhië verdeêld onder Frankriek en 't Duutse Riek, wibie a de Schelde de hrens was. In de 15e eêuwe wier 't et 't bezit van de Habsburhers en op 't ènde van de 18e eêuwe kwam't in an'n van de Franse. In 1830 von de Belhische Rivvolutie plekke en wier Belhië 'n onafankelijke constitusjonele monarhie.

In den Eêste Waereldoôrlog wier Belhië bieni aelemille bezet deur Duutsland, behalve 't hebied achter de Iesder bleef in Belhische an'n. In de Twidde Waereldoôrlog haf 't Belhische leher nae achttien daehen de stried op en capituleern, winae a 't aele land wier bezet. In september '44 wier 't deur de heallieern bevried.

In 1960 reakende Belhië z'n voormalihe kolonie Konho kwiet. De laetere jaeren was 't land vaek vreed verdeeld deu de taelstried.

## Natuur
Belhië ei, ondanks da 't 'n klein land is en 'n hroôte bevolkiengsdichteid ei, vee bos, onheveer 20%. Eên van de onherepste Belhische stikk'n natuur, binne d' Ardenn'n in 't zuudoôst'n mie 'n 'oôgte toet bienae 700 meter. Dit kom ok deur de laehe bevolkiengsdichteid in dit hebied. In Wallonië is 'n derde van 't oppervlak bebost.

Een belangriek Belhisch natuurhebied is de Oôhe Veen'n in de Oôstkantons. Deur de vele neerslag en de lange winters vi'j ier zelzaeme plantesoôrten die a'j in de rest van Belhië nie vin.


Huise 14-04-2009 13-49-09.JPG|Vlaems landschap in Kruisem
Zelem-Uitzicht vanaf de heuvel Sint-Jansberg (4).jpg|De Kempen bie Halen
Las Ardenas 2.jpg|D' Ardenn'n bie Bastenaeken
Bruxelles - panoramio (1).jpg|Brussels Hewest


Belgium relief location map.jpg|'Oôgten
Régions naturelles de Belgique.svg|Streêken
Belgische provincies.png|Provincies
Belgische gewesten en gemeenschappen.png|Hewesten en gemeênschappen


## Bestierlijke indeêlienge
Belhië is sins 1993 'n bonsstaet en is federaol verdeêld in drie hewesten: 't Vlaoms Hewest (Vlaonderen 'enoemd), 't Waols Hewest (Wallonië 'enoemd) en 't Brussels (Oôdstedelijk) Hewest. Ok binne d'r drie taelgemeênschappen: de Vlaemse Gemeênschap (Nederlandstaeleg), de Franse Gemeênschap en de Duutstaelege Gemeênschap. Verder is Belhië onderverdeêld in 10 provincies, 43 arrondissement'n en 565 gemeênten.

Zie ok: Lieste mee hroste gemeênten in België

## Demohrafie
De Belhische bevolkienge besti uut drie hemienschapp'n: de Vlaomiengen, de Waolen en de Brusselaers. De eêste hroep is Nederlands spreek'nd en vurm de hroste hroep, de twidden spreek Frans en is de twidden. De Brusselaers zien een krusieng iertussen vanwehe de twideêlieng in 't oôdstedelijk hewest. Vadder is der 'n kleine hroep Duutstaelihen an de hrens mie Duutsland. Onheveer 'n derde van de bevolkieng is butenlands (afkomst of nationaliteit).

De hroei van de Belhische bevolkienge neem of. Dit is ok te ziene in aore lan'n binn'n Europa en dus hin vreemd verschiensel. De vruchbaereid van de Belhische vrouwen lig in 2017 op 1,64 huus hemiddeld  wat a du op 'n verouwernde bevolkieng: in 2022 is ruum 19% van de bevolkieng ouwer dan 65. De levensverwachtieng voe de bevolkienge in 2021 is 82, voe venters 79 en die voe vrouwen 84.

### Bevolkiengsontwikkelieng

## Plaetjes

Brüssel, Belgien 21.jpg|'Oôdstad Brussel
Beauvoorde - Kasteel.jpg|'t Kasteêl van Beauvoorde
Abbaye d'Orval - panoramio (5).jpg|Abdij van Orval bie Florenville
Ypres Kasselrijieper.JPG|Kasselrij van Ieper
City Hall, Charleroi.JPG|Staduus van Charleroi
Hastière Blick von den Rochers de Freyr 2.jpg|De Maes bie Hastière
Schelde und Liebfrauen-Kathedrale, Antwerpen.jpg|De Schelde bie Antwerpen
Oostduinkerke Beach R01.jpg|Strand in Koksijde
Signal de Botrange (DSCF6640).jpg|Signal de Botrange is mie 694 meter 't oôgste punt
Ministério da Cultura - Assinatura do Acordo para realização Europalia- Brasil na Embaixada da Bélgica em Brasília (7).jpg|'t Koniengsuus (Filip en Mathilde van Belhië)
Peter Paul Rubens - Landscape with a Rainbow - WGA20403.jpg|Schilderie van Peter Paul Rubens
Oud-Heverlee frituur B.jpg|Frietkot in Oud-Heverlee
Welcome Team Belgium (29202145125).jpg|Olympisch team in 2016
Low Countries 1700.png|Zuudelike Nederlan'n in 1700
Belgium.jpg|Vervoer
Alleenstaande Nederlanders in België.png|Antal Nederlanders


## Politiek

### Kaemer van Volksvertegenwoôrdigers
Verkiezinge van de federaole Kaemer van Volksvertegenwoôrdigers:

¹ VU-ID in 1999

² sp.a-Spirit in 2003 en 2007

³ In 2019 en 2024 as onafankelijke vò N-VA

### Reherieng
Sins 3 feberwari 2025 is er de Reherieng-De Wever  onger leidieng van premier Bart De Wever (N-VA).

Deêze reherieng bestaet uut N-VA, CD&V, Vooruit, MR en LE.

### Premiers
Premiers vanof 1938.

## Belhië internationaol
Belhië is onder aore lid van de Benelux, d' Europeêse Unie en de NAVO.

## Zie ok
* Lieste mee hroste gemeênten in België

## Noôten


## Lienks nae buten

* Landenweb
* Britannica
* World Factbook
* City Population
* AlleCijfers
* Klimaatinfo
* World Meteo. Org.
* Europese Unie
* Fact File
* Belgium.be (overeid)
* VRT
* Statbel
* Rijksregister
* Bevolkingscijfers
* TopoMapViewer
* Historiek